Diari Oficial de la Generalitat Valenciana


Sumari del DOGV 9696, del 03-10-2023 (2023/9939)

ACORD de 25 de setembre de 2023, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de José Rogelio Morales Ruiz.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9696

Data del DOGV
:   03-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9939


Data del document
:   25-09-2023

Organisme emissor


Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 25 de setembre de 2023, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de José Rogelio Morales Ruiz. [2023/9939]  
Núm. d'expedient: ABI 55/2023  
Causant: José Rogelio Morales Ruiz DNI: \*\*\*\*032\*\*  
Lloc i data de la defunció: Elda (Alacant), 1 d'abril de 2018  
Últim domicili: Petrer (Alacant)  
  
Antecedents de fet  
La Conselleria d'Hisenda, Economia i Administració Pública ha tingut coneixement mitjançant comunicació de l'advocacia general de la Generalitat de l'existència d'un procediment d'execució hipotecària seguit en el Jutjat de Primera Instància número 4 d'Elda contra l'herència jacent de José Rogelio Morales Ruiz, i ha aportat diligència d'ordenació de 22 de desembre de 2022.  
Mitjançant escrit de data 30 de gener de 2023 de la Direcció General del Sector Públic i Patrimoni, Servei d'Herències Abintestades, se sol·licita al Jutjat de Primera Instància número 4 d'Elda la documentació del causant que conste en el procediment d'execució hipotecària 154/2015 - AA.  
Amb data de registre d'entrada 21 de març de 2023, número de registre d'entrada 1164, el Jutjat de Primera Instància número 4 d'Elda presenta ofici de data 9 de març de 2023 i s'adjunta el certificat de defunció de José Rogelio Morales Ruiz; la renúncia notarial a l'herència de Guillermo Morales Martínez, únic fill del causant; demanda interposada pel procurador dels tribunals Jorge Luis Manzanaro Salines en nom i representació del Banc de Sabadell SA; Decret de 25 de gener de 2019; certificació del registre mercantil d'Alacant; i acta de compareixença de 14 de març de 2022, de María Pilar Martínez Moreno.  
  
No aporta el certificat d'actes d'última voluntat, per la qual cosa aquesta administració el va sol·licitar.  
De les actuacions dutes a terme per aquesta direcció general, es constata que el causant no va atorgar testament i que va estar empadronat a l'Ajuntament de Petrer (Alacant).  
De les actuacions prèvies resulta que no consta l'existència de persones amb dret a heretar, per la qual cosa és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que preveuen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 14 del decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereu abintestat de José Rogelio Morales Ruiz, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i comprovacions que calguen per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A aquest efecte, si aquesta documentació no ha sigut remesa per l'òrgan judicial o persona titular de la notaria, se sol·licitarà a les autoritats i personal funcionari públic, així com als registres i la resta d'arxius públics, la informació sobre la persona causant i els béns i drets de la seua titularitat que s'estime necessària per a la millor instrucció de l'expedient.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 25 de setembre de 2023.- El director general de Patrimoni: Joaquín Woodward Poch.